Nr. 47.
Kirchlicher Anzeiger für die Diözese Luxemburg, 1877-08-14 00:00:00

Nr. 47. Dubium qnoad LECTIONES DE SCRIPTURA, occasione , qua festum S. Josephi et Dominica III Quadragesimœ in unam eamdemque diem simul inciderint. l'rœfectus cœremoniarum Patriarchalis Archibasilicœ Lateranensis hœc quœ sequuntur Sacrorum Rituum Congregationi exposuit: nimirum cum festum s. Josephi, et Dominica III Quadragesimœ anno 1876 in unam, eamdemque diem simul inciderint, lectiones de Scriptura, historiam Josephi a fratribus venditi narrantes, omitti debuerunt ; attamen aliquis Ivalendarista ad primam diem non impeditam intra eamdem hebdomadam prœfatas lectiones reposuit, inhœrens decreto S. R. C. die 26. Novembris 1735 in Hispalen. ad VI his verbis expresso: „Lectiones primi nocturni de Exodo, quœ leguntur in Dominica IV Quadra- „gesimœ, quoties ista sit impedita aliquo festo primœ classis, reassumendœ sunt intra illam hebdomadam „in festo occurrcnte, carente lectionibus propriis primi nocturni quœ desumerentur de Scriptura occurrente, „si festum illud extra Quadragesimam incidisset." Cœremoniarum Prœfecti tarn Archibasilicœ Lateranensis, quam S. Petri in Vaticano, ac S. Mariœ Majoris, ad quartam tantum Dominicam hoc decretum pertinere existimarunt, cum ibi sermo sit de libro Exo.ti, qui solummodo in hac Dominica logitur, et eo magis ex illis verbis quoties ista sit impedita; Rubrica vero Iratrum Minorum N. 183, quœ translationem dictarum Iectionum prœcipit, est peculiaris nec sœcularem clerum respicit. Difficultatem aliquam facit opinio Michaelis Cavalieri, qui adhœrens Guyeto, in commentario ad prœfatum, illud cxtendit non solum ad secundam, et tertiam Dominicam Quadragesimœ, sed etiam ad Sexagesimam et Quinquagesimam , si in aliqua ex his Dominicis festum primœ classis occurrat, quam opinionem comprobat: „Quia ctsi lectiones prœdictœ non sint initia libri alicujus, continent tarnen „singula; insignes historias ab aliis penitus distinctas, propriisque nominibus. Nohemi videlicet, Abrahami, „Jacobi, Josephi et Moysis nuncupatas; quodque ad rem facit maxime non fortuite , seu obvia currentis „libri serie, sed cum delectu hisce Dominicis privilegiatis addictas, utpote eximias ex sanctorum Patrum „interpretatione, figuras, ac veluti prœludia quœdarn mysteriorum Redemptionis nostrœ, cujus tunc „primordia recoluntur insuper duœ Nohemi, et Abrahami continuantur in sequentibus feriis, „quod nisi posito initie, haud satis congruenter fieri a simili de aliis facile e3t inferre. Insignis ibidem „Machabœorum historia ne omitteretur transferri decernitur. (Tom. I parte 2 cap. 3 d. 44 N. 1. 2). Iiis positis prœfatus orator ab eadem Sacra Congregatione humiliter in sequentis Dubii solutionem expostulavit : nimirum an prœdicta opinio Michaelis Cavalieri sit amplcclenda ; an vero Decretum 26. Novembris 1735 de Dominica tantum IV Quadragesimœ intelligi debeat ? Sacra vero Congregatio, referente infrascripto Secretario, audita sententia in scriptis alterius ex Apostolicarum Cœremoniarum Magistris, ac mature accurateque perpensa, rescribendum censuit: „ Affirmative ad primam partem; Negative ad secundam," atque ita rescripsit ac servari mandavit. Die 13. Januarii 1877. A. Ep. Sabinen. Card. BILIO, S. R. C. Prœf. Placidus Ralli, S. R. C. Secretarius.